رواية الله خلقني مالي العز عيني -9هند : مع السلامه_سكرت وحطت الموبايل ع صوب_..باااك
...: ولكمووو
....:يسلمو
..:الله يسلمج من الشر....تاخرتي
...:ارمس ع الفون...
...: اها انزين عيل انا بطلع الحين
..: ليش زعلت؟
...: لا ابد بس الربع يتريوني اشوفج ع خير
..:اوكي...خل بالك من عمرك
..:ان شاء الله وانتي بعد
..:ان شاء الله
..:مع السلامه
...:مع السلامه
كانت امه وخواته يالسات في الصاله وصل عندهن
سرور:السلام عليكم
...:وعليكم السلام
سرور: وين لطوف؟
شيخه: يمكن في حجرتها
وهو طالع من الصاله ومتجه للدري يدخل محمد ..يمشي صوبه
محمد:السلام عليكم
سرور:وعليكم السلام هلا بوجسيم
محمد: والمهلي مايولي حد في الصاله؟
سرور: امي وخواتي
محمد: لطوف وياهم؟
سرور:لا الحين رايحلها اباها في سالفه
محمد: انزين يوم تخلصوا سالفتكم انزلو ابا ايلس وياكم
سرور: ان شاء الله
كانت لطوف في حجرتها مريحه ع الكرسي واللاب ع ريولها ...يندق الباب ..بعدين انفتح ودخل..حطت اللاب ووقفت ويت صوبه
لطوف:هلا سرور
سرور:هلابج زود
لطوف: اكيد يايب اخبار_حرك راسه بمعنى نعم_ ها بشر عرفت من حقه الرقم
سرور: هيه
لطوف:منله؟
سرور:لهندي
لطوف:سرور
سرور: والله طلع لواحد هندي
لطوف: بس اللي كلمها مواطن
سرور: طيب تقدر تغير رقمها
لطوف_ماحبت تدخل وياه في نقاش وجدال عشان مايشك_: صح هذا اللي لازم تسويه
سرور: انزين الحين خلينا ننزل محمد يتريانا
لطوف:ليش؟
سرور: بس جي يبي يسولف
لطوف:اوكي بلحقك
سرور: لا تتاخرين
بعد ماطلع ..
لطوف: كيف بحصلها هذي معقوله لا اكيد بحصلها
دخلت ايديها في جيوب بنطلونها ومشت صوب الكرسي اللي عليه اللاب وتفكر
بس كيف بلقاها ..اللعينه _وقفت جبالة اللاب ..طلعت ايدها ..وكشحت كشتها بهدوء لورى ونزلت ايدها ع رقبتها وعينها ع اللاب_ اخبر بدور..لالالالا ..الا بدور _رجعت ايدها لجيبها_اففف ..مستحيل ..مستحيل اخلي هالحقيره تغلبني انا لطوف ..بحصلها ..خلني اروح تحت وبعدين بفكر باللي بسويه
...: ماتحريتك جذا خواف
وبصوت باين عليه الارتباك: ومن قالك اني خواف
..:هههه انته ومن غير ماتتحدث_وهو يهزله كتفه_ خلاص صار اللي صار ...بعدين انته بنفسك قلت ان هالطريج عايبنك ولا انا غلطان يابدر
بدر: لا مب غلطان
..:عيل ليش ..ولا خايف من الوالد يعرف ..لا تخاف سرك في بير المهم الليله عندنا سهره وبتكون اكشن اباك جاهز
بدر:اوكي بكون جاهز
..:ولا تنسى ترا المونه (يقصد الفلوس) عليك ..._في نفسه_ ...عيل انت واهلك متمرغين في الفلوس والعز وحنا لا .._طالع صوب سيارة بدر..لمبرجيني...وابتسم_
شاك انها فيها شي مهما حاولت تخفي ملامحها بالضحك والسوالف ..كيف مابيحس فيها ورحها هي روحه....ع وقت العصر راح يشوفها في غرفتها بس ماحصلها فتح البلكونه وطلع التفت ع حوض السباحه مثل ماتوقع يالسه ع الحوض ..محطيه ريولها(رجولها) في الماي..ومنزله راسها وايدينها ع حافة الحوض..قرر يسالها ..لين طلع وصل عندها كانت هي مغيره مكانها ريحت ع الكرسي وشابكه يديها ورى راسها..ولافه ريلها ع ريلها الثانيه وتتامل السما الزرقا وصل عندها شافها مغمضه عيونها والهوا يحرك شعرها ع ويها..يلس بس ماحست فيه
محمد_بصوت هادي_:رقدتي
فتحت عيونها ولفت راسها صوبه:لا
محمد بنبرة حب اللي دايم يكلمها بها: ربيع قلبي شو فيه؟
ابتسمت وشعرها يميل ع اثمها(فمها)وعيونها:مافيني شي
محمد:متاكده؟
رفعت يديها من ورى راسها ويلست وطالعته
لطوف:هيه.._قربت جسمها صوبه_..مثل ماشايفتنك الحين جدامي
بعد بايده شعرها عن ويها.. عشان الهوى يحركه لجدام:لطوف شرايج نطلع نتحوط شوي وبالمره نتعشا برع؟
فهمت انه يحاول يطلع اللي في خاطرها..قالت في نفسها: الوحيد اللي من بين الكل اللي يحس فيني ..بس لا لاياخوي اللي فيني محد يقدر يطفيه غيري وبايدي ..مابى مابى انكسر جدامك لاني اذا انكسرت بتعود تجبرني ..لا ابى اتم شامخه..اداوي جروحي بايديني .._ابتسمت_موافقه الحين بجهز نفسي
وهي توها قايمه وبتقفي ضربها: بس بسرعه
طالعت صوبه واشرتله: مردوده ياحمود
ابتسم ...وعينه عليها وهي رايحه وقال: بس لو تريحيني وتقنعيني انه مجرد احساس لا اكثر بس بتصرفاتج تثبتيلي العكس
دخل للبيت ..ومشى صوب الصاله ..اول ماشافته نزلت عن الكرسي وركضت صوبه شالها بين يديه..كانت امه وابوه وخوانه متيمعين
خليفه:السلام عليكم
...:وعليكم السلام ورحمة الله وبركاته
يلس وحطى بنته ع ريوله: حبيبة ابوها شخبارها
إيمان:بخير
خليفه:شتقتي لبابا_هزت راسها بمعنى نعم_..وانا بعد شتقتلج
فاطمه:خليفه
خليفه:عونج يالغاليه
فاطمه:شرايك ادورلك حرمه؟
خليفه سكت ولا علق ع كلام امه
راشد: شقلت تبا امك دورلك حرمه؟
خليفه: مافكر بالعرس الحين ..واذا فكرت بخبركم
فاطمه: بس ياميه انتى بعدك في اول عمرك
خليفه:خليها على الله الله كريم.._بغى يغير الموضوع_ اليمعه العزيمه في مزرعة عمي سيف ؟
راشد: هيه في مزرعة عمك ..ويبانا نبات هناك
عايشه من سمعت هالكلمه عتفس ويها هي ماطيق شوفت لطيفه في المدرسه هالمره بتتحملها يوم ونص
مها:عيل لازم نرتب اللي بناخذه ويانا
خليفه:لا تنسين ترتبين اغراض إيمان
مها:ان شاء الله
في المدرسه وفي وقت الفسحه كانت امل ولطوف يالسات في الصف ..امل يالسه مكانها..وسانده ايدها ع الطاوله اللي وراها ومحطيه راسها ع ايدها ولطوف ع الطاوله اللي ورى طاولتها
امل: اه اليوم حاسه نفسي احسن..البارحه رحت العياده وسوولي اكسجين زين اني ماسرت المستشفى ولا كنت بايته عندهم الحين
لطوف: ياحبي ...الا ماخبرتيني عندج رصيد (شحن )
امل: اممم يعني
لطوف:ع العموم اليوم بطرشلج رصيد
امل: تسلمين ياروحي
يت بدور واسما ووقفن عند الباب
بدور:سلام
استغربن منها ..تايحه العباه والمريول ولابسه قميص وبنطلون
لطوف: بدور شو هذا؟!
بدور:شو؟
اسما:المدرسه فاضيه الاداره كلهم راحو الوزاره عندهم اجتماع
بدور:غريبه انج مادريتي_موجهه كلامها للطوف_
لطوف:شو اسوي طافني
بدور:المهم بتخاويني ولا؟
نزلت من ع الطاوله: اكيد _سحبت شيلتها وحطتها ع الكرسي وفصخت عباتها..
بدور:شرايج ناخذ لفه ع المدرسه ونستانس شوي
لطوف:اوكي...ياللا بنات نسلم عليكم
امل:ليش مابنروح وياكم؟
لطوف: حبيبتي عشان مصلحتكم مانبا حد يسويلكم سالفه
بدور:لطوف معاها حق صح ان الاداريات محد بس لا تنسون المدرسات ..
لطوف: اوكي حبي؟ _بتسمت امل_ياللا سيات
راحن الحمام ورتبن عمرهن وبعدين طلعن... الكل يطالعهن ..اللي يطالعهن باستحقار واللي معجبات فيهن وعقولهن طايره فيهن...كانن يمشن ويسولفن وماعليهن من حد ...شافتهن عزا مدرسة التربيه البدنيه ..وهن بعد شافنها وين صوبها كانت لطوف محطيه يديها في جيوبها ..يوم قربن منها طلعتهن
لطوف:شحالج ابله
عزا: تقدرن تفهمني شو هذا؟.._تتكلم بهدوء_
بدور: ابله ماباجيلنا غير هالسنه في المدرسه نبا نستانس
لطوف:يعني بحبحوها ويانا حبتين وتساهلو شوي
عزا: مادامكن في المدرسه تتقيدن بالقوانين وعقب ماتخلصن سون اللي تبنه...وبعدين تعالن اذا انا تغاضيت يمكن تشوفكن مدرسه ثانيه وماتسكت
بدور: لا من هالناحيه طمني مب فاضيات حقنا ..فاضيات لجدور(قدور)المحشي
لطوف:مري بس قرب غرفهن تشمين زفرت الاكل تقول كافتيريا مب غرف معلمات
ضحكت عزا في نفسها وبينة الابتسامه ع ويها: ومع هذا الحذر واجب
بدور: يعني نفهم انج مابتخبرين؟
عزا: بس انتبهن حد يشوفكن
لطوف:لا توصين _عقب ماراحت عزا_..بدور شرايج نروح مبنى الاداره
بدور:اوكي ياللا
لطوف:ياللا
في المدرسه اللي فيها اليازيه..كانت اليازيه يالسه مع بنت عمها سلامه
سلامه:يزوي
يزوي: نعم
سلامه: ابا الفيلم الكوري اللي نزلتيه
يزوي: صبري لين نروح المزرعه وبنزله لج
سلامه: اوففف بتريا لين نروح المزرعه...عفيه يزوي
يزوي: وكيف بنزله حقج
سلامه:تروحين وياي البيت وتنزلينه حقي
يزوي: لا والله
سلامه: وشو فيها
يزوي:ماقدر تبين تريي لين نروح المزرعه
سلامه: اف منج بتريا وامري لله
" اخبرها باللي سمعته ولا انتظر شوي...لا احسن اتريا لين نرد من المزرعه وبعدين اخبرها...هيه لازم تعرف عن ريلها شو يسوي...بس شو بستفيد؟...شو مابستفيد الا بستفيد اذا سيف طلق شيخه بينحصر الورث في عياله ..والله وصرتي تفكرين بالفلوس ياحنان..من حقي افكر ..هذيل مافيهم خير ولازم اخذ حذري منهم..._ابتسمت..قطع عليها حبل افكارها صياح ولدها اللي نش من الرقاد ..قامت وراحتله.
كانت يالسه في حديقة البيت تفكر في نفسها
"واذا كان الحب لا هو عيب ولا حرام ..بس كيف كيف احبه ..مافكرت بفرق السن اللي بينا انا اكبر عنه بس لا مب مهم وايدات مزوجات اصغر عنهن ومرتاحات..بعدين يمكن ابويه مايوافق ازوجه صح انه يشتغل ويكد على عمره بس هو......_ قطع عليها اخوها تفكيرها
عيسى: شمه
شمه: هلا عيسى..من زمان انته هنا؟
عيسى: توني واصل...ممكن تقولين للطباخ يسويلي شي اكله تراني يوعان
شمه:شو مشهي تاكل؟
عيسى:اي شي
شمه:خلاص الحين بقوله
عيسى:انا في الميلس
شمه:خلاص اول مايزهب الاكل بيكون عندك
علقت وهي طالعه وهو قاصد الميلس: عيسى تغير ضعف وايد..لا حول ولا قوة الا بالله
في المستشفى كان ينتظر دوره..شاب نحيل الجسم عمره بين 20_23 ..يت الممرضه وطلبت منه يدخل ..كان الدكتور بانتظاره..دخل وسلم رحب فيه وطلب منه ييلس
الدكتور: حد من اهلك ياي وياك؟
..:لا يادكتور ليش فيني شي؟
الدكتور: اسمعني يانواف اعرف انه الفحص مهم لك ولكل واحد مقبل ع الزواج..وبصفتي دكتور واجبي يحتم عليي اخبرك...
نواف: فيني مرض؟
الدكتور: عندك تشوهات ..وهالتشوهات تمنعك تيب عيال
نوف: بس ليها علاج
ساد الصمت لثواني بس مجبر يخبره ..: للاسف يانواف انت فاقد للخصوبه
نزلت كلمت الدكتور مثل الصاعقه ماقدر يتحمل نش يصرخ ونعت الدكتور بالكذاب ..وطلع يتخبط ..تفكيره وادراكه نشل مب قادر يصدق ولا يستوعب اللي سمعه..
بالليل... كان توه طالع من السوبر ماركت..موقف سيارته ع مسافه لانه ماحصل باركن جريب..مشى ..وصل السياره ... سمع صوت صايح ياي من وراه...التفت سرور
هي: الله يخليك اخوي ثيبني الله يخليك...
تم يطالعها وهي تصيح وتترجاه........
وين بتوصل هند مع اللي ترمسه ع المسن؟
لطوف ياست من السالفه ولا بعدها مصره تحصل عنود؟
خليفه ليش مايطيق حد يذكرله سيرة الزواج؟
من نواف وشو سالفته ؟
حنان وين بتوصل وهل بتنجح في اللي تخططله؟
من اللي تحبه شمه وشو السبب اللي ممكن يخلي ابوها يرفضه وهل هو داري بحبها؟
شو الطريج اللي قرر بدر يمشيه وين بيوصله؟
شو سالفتها وليش تطلب العون من سرور ؟
يـــــــــــــــــــــــــتــــــــــــــــــبــــــــــــــع
هذا واكثر راح تقرونه في البارتات اليايه ..ارجو لكم قراءه ممتعه
مع تحياتي
اصداء الحنين
السلام عليكم ورحمة الله وبركاته
البارت الثالث عشر
بالليل... كان توه طالع من السوبر ماركت..موقف سيارته ع مسافه لانه ماحصل باركن جريب..مشى ..وصل السياره ... سمع صوت صايح ياي من وراه...التفت سرور
هي: الله يخليك اخوي ثيبني الله يخليك...
تم يطالعها وهي تصيح وتترجاه........
سرور: اختي شوفيج شصاير؟
..: اخوي ساعدني
سرور: انزين اهدي وفهميني
..: طالعه من البيت وشاله بنتي المستشفى ركبت تكسي ومن العيله (بسرعه) نسيت اخذ وياي الفلوس ..طلبت منه يوصلني بس ماطاع ونزلني
سرور: ماعليه ..بنتج وين الحين؟
..: -اشرت_هناك
سرور: انزين ركبي باخذكم للمستشفى...معاج بطاقتها الصحيه؟
..:هيه
ركبت ورى ..كانت متنقبه(لابسه خمار وعباه مسكره) ..ماكانت المسافه بعيده كلها دقيقتين ..كانت الشغاله يالسه وياها بنتين صغار وحده مرقدتنها في حجرها..مبين عليها مريضه وعمرها ثلاث سنين والثانيه مايله ع كتفها وعمرها خمس سنين...خذهم للمستشفى وسيده ع الطواريء ..كانت يالسه ع الكرسي مايله براسها ع يدها والشغاله مرقده البنت ع ريولها ..وسرور واقف بعيد شوي ..رق قلبه مابغى يخليها بروحها ..عشان لو كان وياها ريال ماكانت طلعت من بيتها في هالوقت ..كانوا يتريون الدكتور يطلع ويطمنهم ..شوي وطلع الدكتور..سرور ماحب يتجدم ويساله توقع ان يمكن يساله عن علاقته فيهم ..نشت وتجدمت منه
..: دكتور طمني على بنتي؟
الدكتور: ماتخفيش بنتك ان شاء الله حتكون بخير..هي عندها الوز وحمى ..عطيناها مسكن وحنخليها عندنا الليله ...هو باباها فين؟
...: متوفي
الدكتور: الله يرحمه
..:تسلم...اقدر اشوفها؟
الدكتور: ايوا تأدري دلوأتي حخلي الممرضه تخدك عندها..عن ازنك
عقب ماراح الدكتور تجدم منها :الحمدلله على سلامتها
..:الله يسلمك..مشكور ويزاك الله كل خير
سرور: لا تقولين جذا هذا واجب والناس لبعضها..ماتصلتي على اهلج؟
...: يمكن الحين راقدين بتصل عليهم باجر
سرور: مادامج طمنتي على بنتج انا ترخص
...:مرخوص ويزاك الله خير
سرور: توصين على شي؟
...:سلامتك
سرور: الله يسلمج .. ياللا من رخصتج
...: مع السلامه
عقب ماراح علقت الشغاله: هازا رجال واجد زين
...: هيه باين عليه نشمي وشهم ولد اياويد الله يخليه لاهله
دخلت من البوابه والسماعات في اذنيها .. شافتها سانده ع اليدار ..مشت صوبها وابتسمن لبعض وصلت عندها وخذت السماعات
لطوف:صباح الخير
بدور:صباح النور.._ابتعدت عن اليدار ويت صوبها..والابتسامه ع ويها_ عندي لج خبر
لطوف: بشري
بدور:جواهر ماعاد تروح بيت نوال
ابتسمت لطوف:ليش؟
بدور:زوجتها ههههههههههههههههههه
لطوف:كيف؟
بدور: دليت الخطابه عليهم _مشن عقب ماكانن واقفات_ وصار النصيب ولا بعد هو مب من هنا من راك (اختصار لامارة راس الخيمه Ras AlKhima>>RAK )
لطوف: بس بيبقى بينهن تلفون
ابتسمت بدور: سهله بروح ازورها وباركلها وبمسح رقم نوال ونفس الشي بتسويه امل وجذا انتهت العلاقه
...:ههههههههه
لطوف: ياخطييير
لفت بدور ذراعها ع كتوف لطوف وقالت:من شرب من ماهم ماسلم من حماهم
ابتسمت لطوف: قصدج اني انا السبب
بدور:اكيد وانا من وين يبت الخطاره الا من عرفتج
لطوف: بدور مب عليه انا من عرفتج وانا اعرف انج داهيه
بدور: يعني خلينا نقول إنا نكمل بعض صح؟
لطوف:صح الصح
كانت امل جدامهن..وبين عليها الضيق..هي تغار ع لطوف وايد ..كانت بدور بعده ذراعها ع كتوف لطوف
لطوف: صباح الخير حبي_سارت لها وبوستها ع خدها_
امل:صباح النور...شحالج بدور؟
بدور:تمام
يسمعن شموس تنادي :بدووور
بدور: عيل اخليكم سيات
لطوف:سيات_طالعت امل_ حبيبي في شي؟
امل: لا ماشي
لطوف: عيل ياللا خلينا نروح
طلع من البيت وهو قاصد كليته بس تفكيره خلاه يمر مطعم وياخذ ريوق بعدين قصد المستشفى ..كان هدفه انه يكمل معروفه مع ذيج الانسانه وبناتها ويمكن تحتاي فلوس او مساعده ..نزل كان لابس لباسه العسكري ومحطي النظاره الشمسيه ..شكله فيه هيبه وقار وشموخ ويهه في بشاشه تخلي اللي جدامه يبتسم و فيه جمال ينافس ويفوق جمال البنات بس رجولي ..ومثل ماقلت قبل ان سرور ومحمد وحمد ولطوف يشبهون ابوهم اللي ورث الجمال من امه والصفات الثانيه خذها من خواله ..قصد سرور الرسبشن وسالهم ..بعدين قصد الجناح اللي فيه بنتها وصل للغرفه ودق ع الباب بهدوء ..فتحت الشغاله
سرور:السلام عليكم
الشغاله:واليكم السلام
...: سونيا من؟ _نشت ويت عقب مالبست نقابها وكانت لابسه عباتها_
سرور:السلام عليكم
...:وعليكم السلام
سرور: شحالكم؟
..:الحمدلله بخير
سرور: والصغيره شحالها؟
...:الحمدلله اليوم احسن ويمكن يرخصونها_شدها لباسه_انته تشتغل في الشرطه؟
سرور: لا انا طالب في الكليه العسكريه ..قلت في نفسي اخطف واسلم ومابغيت ايي بايد فاضه يبتلكم وياي ريوق ...تفضلي
خذته الشغاله ..
....: مشكور ماتقصر
سرور: عيل اخليكم ..مع السلامه
...: مع السلامه
راح سرور ..هي يلست فوق تاكل بنتها والشغاله تحت مع البنت الثانيه.. كانت الشغاله طلع باجي الاكل من الكيس ولقت ظرف صغير..وناولته حقها فتحته وطلعت منه فلوس ماعرفت شو تقول وكتفت بالسكوت
بعد ماطلع من عند الدكتور تم هايم على ويهه مايدري وين يروح ولا وين ريوله بتوديه كان كاره نفسه وحياته حاس ان الدنيا ضايقه عليه اهله للحين ماشافوه ولا يعرفون مكانه وربعه حرقوا موبايله من كثر اتصالهم عليه وهو مايرد نار تشعل في جوفه وكل مالها تزيد ..
دق جرس الفسحه وبدن البنات يطلعن من صفوفهن ..كانن توهن طالعات ..طالعت صوب امل اللي باين انها تفكر باللي شافته الصبح
لطوف: امول بلاج؟
امل:اشوفج وبدور مطيحات الميانه وايد
لطوف:انا وبدور...من زمان انا وبدور جي ...تغارين من بدور؟
امل: لطوف غصب عني
لطوف: ياويلي من اللي يغارون حبي اباج تكونين واثقه من حبي لج
امل:واثقه والله اني واثقه
لطوف: اوكي خلينا نروح نتريق
امل: ياللا
قد يكون طيش او عدم اختيار الدرب الصحيح هو العامل وراء تصرفات بعض الشباب او عدم وجود الرقابه من الاهل وتربية ابناءهم على تحمل المسؤليه...كثرت غياباته عن الجامعه وصار وقته يقضيه بين النوم والسهر ..دخلت عليه امه تشوفه كان راقد
فاطمه:بدر بدر ..بدر قوم
فتح عيونه :خير
فاطمه: مابداوم اليوم؟
بدر:لا
فاطمه:ياميه شبلاك شي يعورك؟
بدر:لا
فاطمه:امس بعد غبت
بدر:امايه قلت مابداوم خليني ارقد
فاطمه:انزين ياميه
طلعت عنه وقلبها يحاتيه ..حاسه انه فيه شي بس و ماتدري.
مثل ماهو شتاق لشوفتها هي بعد تتمنى تشوفه ..خذت شاور وتلبست وجهزت عمرها وطلعت ..ركبت سيارتها وراحت المتنزه يمكن تشوفه هناك كانت تفكر تروح العياده بس بس شافت انها فكره مب حلوه ..كانت تتمشى ..شافت واحد يالس لابس كندوره(دشداشه)بيضه ومحطي كاب احمر ونظارات شمسيه ويالس يرمس في الفون..من هيئته باين انه هو بس طردت هالفكره يمكن تشبه عليه ..
...:احم احم
التفتت وراها وبتسمت
يالس ع البحر يتامل حاله ..استرجعت ذاكرته بعض من اللي قاله له الدكتور
الدكتور: انا مادري شو الحادث اللي تعرضتله وسببلك هالاضرار عشان باين انها مب تشوهات خلقيه كانت فيك قبل الولاده..خبرني عن السبب ...
قام ومشى ..وهو مبين عليه التعب ..صارله مده برع البيت ولا دخل جوفه لا اكل ولا شراب..ركب سيارته وراح....
...:احم احم
التفتت وراها وبتسمت
منى: معقوله .نجلا.._وتحاضنت وياها_الحمدلله ع السلامه
نجلا:الله يسلمج
منى:هلا يمعه شحالك؟
يمعه: الحمدلله بخير..بخليكم مع بعض ..
نجلا: وانا اقول ياربي هاذي هي ولا لا ..والله ولج وحشه يامنوه
يلسن ع واحد من الكراسي
منى: متى رديتو من السفر؟
نجلا: من يومين
منى: من يومين ولا تسالين عليه
نجلا_بدلع_:شسوي بعدني عروس
منى: ياسلام يعني يمعه خذاج منا
نجلا: فديته يمعه...بس تعالي انتي شو تسوين هنا؟
منى: وشو ورايي..بطاليه وافتخر
نجلا: بعدج ماتوظفتي
منى:نو
نجلا: يالكسوله... انزين تعالي ابوج عنده شركات خليه يوظفج
منى: مابى..محمد رمسني جذا مره بس رفضت
نجلا: احسن وشو لج بويع الراس عيشي اميره ..وبعدين الحمدلله مب ناقصنج شي اشري بصبعج تلقين كل شي جدامج
منى: هيه بس عقب كل هالدراسه والتعب ايلس في البيت
يدق موبايل نجلا تفتح شنطتها وطلعه
نجلا:هذا يمعه
منى:يموع حبيب القلب
وهي تركب السماعات في اذنيها:يموع في عينج....الو هلا.... الحين يايه ...._سكرت ونزلت السماعات_..اقول بروح يمعه يترياني..بتصل عليج الليله..لا الليله ماقدر اهله بيوهم ضيوف باجر بتصلبج باجر..واذا ماتصلت سوي معروف وتصلي
منى: لا حبيبتي انتي اتصلي ..انا شدراني مابيكون ريلج عندج
نجلا : خلاص بتصلبج..ياللا _وهن يسلمن ع بعض_اشوفج ع خير
منى: ان شاء الله
نجلا: مع السلامه
منى:مع السلامه في حفظ الله
عقب ماراحت نجلا ياها صوت من وراها
..:السلام عليكم
التفتت :وعليكم السلام..هلا دكتور ابراهيم
ابراهيم: شحالج؟
منى:بخير...انتى شحالك؟
ابراهيم: الحمدلله بخير..._كان متردد ومرتبك بس خلاص هذي فرصته _ممكن نيلس نسولف
منى: اكيد حياك
يلس ع طرف الكرسي وهي ع الطرف الثاني...في البدايه كان كلامهم مقطع مايتعدى الكلمه والكلمتين بس بعدين بدوا يسولفون عادي...(كانت غلطانه مب نفسه اللي شافته اول ماوصلت كانت بس تشبه عليه).
كانت تركض ع السلم وهي شاله فستانين ..نزلت بسرعه
وهي تنادي:ساميه ..سموي
كانت ساميه يالسه في الصاله وفي ايدها الريموت قصرت ع الصوت كانت محطيه قناة حواس
ساميه: خير بلاج
حطت الفستانين ع الكنب: شرايج البس هذا ولا هذا ..ولا اشتري فستان يديد؟
ساميه: بثنينهم بعدج مالبستيهم شحقه اليديد؟
حطت ايديها ع خصرها: محتاره باجر عيد ميلادي وللحين ماجهزت شي للحفله
ابتسمت ساميه: لا تحاتين كل شي بيكون اوكي
...:بس والله مادري شو اسوي
ساميه: لا تسوين شي
..: بس لو امي وابويه سافروا عقب الحفله
ساميه: تعرفين امي لازم تسافر مع ابويه ماتطمن الا اذا عطتها ابرة السكر بنفسها...الله يرجعهم بالسلامه ويقبل عمرتهم
...:امين يارب...عيل بروح اتصل بربيعاتي واكد عليهم
ساميه : خاصه ربيعتج اللي ماتشبعبن من الرمسه عنها..حتى خليتيني ابا اشوفها
...:عاد هذي بالذات انا متاكده انها مابتنسى ..متى ايي باجر واعرفج عليها...خليني الحين_خذت الفساتين_اروح اقيس الفساتين واشوف اي واحد بلبس ياللا شاو
ابتسمت ساميه وحركت راسها ع فرحة اختها ..وعلت ع صوت التلفزيون
""2\7 .._بالميلادي_..كيف انسى هاليوم وهو تاريخ مولدج ومولدي واليوم اللي فيه رحلتي وخليتيني فيه اعيش على الذكرى"".......
اخيرا فتح جواله ورد ع اتصال صديقه فهد ..ساله عن الغيبه وليش مايرد ع اتصالاتهم وبعدين قفل الموبايل ليش سوى كل هذا ..سؤال اعتبره غبي ليش؟!..محد له حق يساله ليش ...عشان هو بنفسه مايدري ليش بس كل اللي يعرفه في نار داخله مشتعله وشعور بالمهانه والذل وسؤال ترددومازال يتردد انا نواف يصير وياي هذا ومن من من..... قطع عليه فهد سرحانه وعاتبه وطلب منه يسهر وياهم ..بس نواف تعذر انه تعبان ومتى ماتحسن حاله بيكون وياهم ..وانهى المكالمه ويتريا نهاية الالم اللي داخله...
مب مصدقه انها اخيرا يلست وياه ورمسته ..وصار بينهم حوار اطول عن المرات اللي تلاقوا فيها ..والحين حتى اذا ماتلاقوا عندها رقمه تقدر تتصل فيه..ونفس الاحساس كان عنده الحين يقدر يتواصل وياها ولو ماشافوا بعض....
مانع بعده محطي بدريه في راسه ..كان يالس مع فهد اللي هو في الاساس اخو بدريه
فهد: ماخبرتني شوصار ع البنت ؟
مانع:اي وحده فيهم؟
فهد: ليش هم كم وحده؟
ابتسم وقال: المهم من تقصد؟
فهد:ربيعة اختك
مانع: ادورها واول ماطيح في يديني بعرفك بها
فهد: انزين ان شاء الله تحصلها جريب
مانع بينه وبين نفسه: خبرك ماتدري بالبنات يافهود اذا مانصبت عليهن بالحيله مابتقدر تتحكم فيهن ..غيرها يبتها بالحليه وبعدها تكابر ومسويه عمرها قويه بعجز عن هذي ...والله لييب راسها مثل مايبت راس غيرها وانا مانع .....
"ياربييي هذا اخر اسبوع حقي في المدرسه وع الاسبوع الياي بنتقل مدرسه ثانيه ..صح اني ارتحت للمديره والمدرسات بس ماعرف شي عن البنات ..كيف بتكون حياتي فيها مثل ماقالت خالتي اني بتاقلم بسرعه ولا مابرتاح فيها ..ااااه ... "
"طلعت بروحها في الليل وفي تكسي محد معاها غير الشغاله وبناتها..هي قالت للدكتور ان ريلها متوفي بس وين اهلها عنها صح ماباين منها غير عيونها ..بس باين انها مب كبيره ..." هذا اللي كان يدور في راسه غصب عنه مب قادر يشلها من تفكير مبل لشي بس لان قلبه رق لانسانه استغاثت فيه ...
كان يالس يرمسه ع الموبايل والثاني ماخذه الغرور
...:انا ماعرفك؟
...: افاااااااا الحين ماتعرفني ..صح مرت سنه بس ماضن تخليك تنسى...ولا الضارب مب مثل المضروب...تصدج ينطبق هالمثل عليك
...: ممكن تفهمني شو تبا بالضبط...ومن وين يبت رقمي؟
...: رقمك مب مهم كيف يبته..وشو ابا نتلاقا
...: قول اللي تبيه الحين عشان مب فاضي
..: هههههههههه لا حلوه ..._بنبرة سخريه_ مب فاضي ...اسمع نحن لازم نتلاقا عشان الموضوع يباله يلسه ولا تقول انك مب فاضي لانها كذبه مكشوفه
...: انزين متى وين؟
...:متى؟ باجر وين؟...بتصل عليك وبخبرك ..سلام
من اللي ساعدها سرور وشو قصتها...وهل انتهى دور سرور ولا بعدها القصه مابدت؟
منى وابراهيم التقوا بس وين بيوصلون؟
""2\7 .._بالميلادي_..كيف انسى هاليوم وهو تاريخ مولدج ومولدي واليوم اللي فيه رحلتي وخليتيني فيه اعيش على الذكرى"".......
من قال هذي العباره وليش؟
من هي اخت ساميه ومن البنت اللي طاير عقلها فيها ؟
بدر شو اللي صاير وياه ..وهل بياثر ع مستقبله وحياته؟
نوره بتنتقل مدرسه يديده ..ياترى شو اللي ينتظرها؟
يتبع ,,,,
👇👇👇
كل عام وانتم بخير بمناسبة شهر رمضان المبارك ,, أضف تعليقك